Man vermoor glo ma, suster | Netwerk24
Man vermoor glo ma, suster
Deur Ntwaagae Seleka, News24 03 Desember 2019 20:11
Die huis waar 'n 22-jarige man blykbaar sy ma en sy suster met 'n mes doodgesteek het. Foto: Ntwaagae Seleka
'n Man sal binnekort in die hof verskyn nadat hy glo sy ma en sy suster doodgesteek en nog twee familielede met steekwonde in die hospitaal laat beland het.
Die 22-jarige man het na bewering probeer om homself met 'n mes om die lewe te bring. Hy is nog nie uit die hospitaal ontslaan nie.
Die voorval het op 29 November in Sebokeng Sone 13 in Gauteng gebeur.
Bure het verlede week aan News24 beskryf hoe hulle wakker geword het weens gille uit die huis waar die verdagte blykbaar sy 43-jarige ma en haar 4-jarige dogter vermoor het. Die man se negejarige suster en 16-jarige broer word nog in die hospitaal behandel.
Een van die bure het gesê dat sy die 16-jarige seun gedurende die vroeë oggendure van die huis sien weghardloop het terwyl hy om hulp geskree het.
Kapt. Teboho Lephoto, polisiewoordvoerder, sê na verwagting sal die verdagte op 10 Desember in die landdroshof in Sebokeng verskyn.
Die man staar twee aanklagte van moord en twee aanklagte van poging tot moord in die gesig, sê Lephoto.